PATVIRTINTA

Alsėdžių Stanislovo Narutavičiaus

gimnazijos direktoriaus

2023 m. rugsėjo 1 d.

įsakymu Nr. V-2023-126

**PLUNGĖS R.ALSĖDŽIŲ STANISLOVO NARUTAVIČIAUS GIMNAZIJOS IKIMOKYKLINIO IR PRIEŠMOKYKLINIO UGDYMO SKYRIAUS**

**VAIKŲ, NENORINČIŲ MIEGOTI PIETŲ MIEGO,**

**UŽIMTUMO TVARKOS APRAŠAS**

1. **BENDROSIOS NUOSTATOS**
   1. Vaikų, nenorinčių miegoti pietų miego, užimtumo tvarkos aprašas parengtas vadovaujantis LR Švietimo įstatymu, LR Sveikatos apsaugos ministro 2016-01-26 įsakymu Nr. V-93 patvirtintos Lietuvos higienos normos HN:75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“.
   2. Plungės rajono Alsėdžių Stanislovo Narutavičiaus gimnazijos ikimokyklinio ir priešmokyklinio ugdymo skyriaus tvarkos aprašas (toliau – Aprašas) nustato vaikų, nenorinčių miegoti pietų miego, užimtumo organizavimo tvarką Plungės rajono Alsėdžių Stanislovo Narutavičiaus gimnazijos ikimokyklinio ir priešmokyklinio ugdymo skyriuje (toliau – Skyrius).
   3. Apraše naudojamos sąvokos atitinka LR Švietimo įstatyme vartojamas sąvokas.
   4. Tvarkos tikslas – reglamentuoti vaikų, nenorinčių miegoti pietų miego, užimtumą, jo pobūdį bei paslaugos teikėjus.
   5. Šia tvarka siekiama tenkinti ugdytinių ir tėvų pareigų turėtojų lūkesčius, teikti kokybiškas užimtumo paslaugas.
2. **GRUPĖS KOMPLEKTAVIMAS**
   1. Grupės paskirtis – plėsti Gimnazijos teikiamas paslaugas tenkinant šeimos poreikius.
   2. Grupę gali lankyti 4-7 metų vaikai.
   3. Tėvai, kurių vaikas nenori miegoti pietų miego, teikia prašymą skyriaus vedėjai (1 priedas).
   4. Vedėja formuoja grupę pasirašydama įsakymą.
   5. Vedėja įsakymu skiria darbuotoją, dirbantį su nenorinčių miegoti pietų miego vaikų grupe.
   6. Grupės sąraše negali būti daugiau kaip penkiolika vaikų.
   7. Grupė veikia skyriaus salės patalpose arba grupės patalpose.
3. **PASLAUGOS TEIKIMAS**
   1. Priešmokyklinės grupės ugdytiniai pietų miego nemiega, tuo metu užsiima įvairia ramia veikla ( meninė, sportinė, kitokia veikla, atitinkanti vaikų poreikius, pomėgius ir patirtį).
   2. Nenorintys miegoti pietų miego kitų grupių vaikai nuo 13.30 val. iki 15.00 val. užimami salės arba grupės patalpose. Esant palankioms oro sąlygoms veiklos gali vykti ir kitose patalpose, lauke, už įstaigos teritorijos ribų.
   3. Vaikai užimami įvairia ramia veikla.
   4. Darbuotojas vaikų lankomumą žymi Nemiegančių pietų miego vaikų žurnale.
   5. Darbuotojui, dirbančiam su nemiegančių pietų miego vaikų grupe, atostogaujant ar sergant, vaikus užima kitas darbuotojas pagal sudarytą ir patvirtintą grafiką.
   6. Nenorinčius miegoti pietų miego vaikus grupės mokytoja palydi iki Paslaugos teikimo vietos ir perduoda atsakingam asmeniui.
   7. Tėvai, nusprendę, kad vaikas nebelankys nenorinčių miegoti pietų miego vaikų užimtumo grupės, rašo prašymą dėl išbraukimo iš grupės sąrašo, išbraukimas įforminamas direktoriaus įsakymu.
   8. Šeimoms, kurios laiku nemoka už suteiktas Gimnazijos paslaugas ir turi skolų, nenorinčių miegoti pietų miego vaikų užimtumo grupės paslaugos neteikiamos.
4. **BAIGIAMOSIOS NUOSTATOS**
   1. Atsižvelgiant į objektyvias aplinkybes, ši Tvarka gali būti keičiama, papildoma.

(Priedas Nr. 1)

........................................................................................................

(vieno iš tėvų (globėjų) vardas, pavardė)

.........................................................................................................

(gyvenamosios vietos adresas)

...................................................................................................

( telefono Nr., el. paštas)

Alsėdžių Stanislovo Narutavičiaus gimnazijos  
skyriaus vedėjai

**PRAŠYMAS**  
**Dėl vaiko nemiegojimo pietų poilsio metu**

20.... m. ............................ mėn. ...............d.

Alsėdžiai

Prašau leisti mano sūnui/dukrai/globotiniui(-ei)...............................................................

*(reikalinga pabraukti) (vaiko vardas, pavardė)*

lankančiam(-čiai).............................................................grupę, pietų poilsio metu nesigulti miegui ir

*(grupės pavadinimas)*

sutinku, jog esant poreikiui būtų palydėtas(-a) į kitą patalpą, kurioje pietų poilsio laiką leistų prižiūrimas(-a) darželio darbuotojo, kartu su kitais nemiegančiais vaikais

..................................... ...................................................

(parašas) (vardas, pavardė)